 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሰለስተ ጋንታታት ኩዕሶ እግሪ ትግራይ ኣብ ዱባይ ግጥማት ከካይዳ እየን ተባሂሉ 25 ሓምለ 2019 ምንጪ ስእሊ, MEKELLE 70 ENDERTAWELWALO ADIGRAT UNISUHUL SHIRE ጋንታታት ኩዕሶ እግሪ መቐለ 70 እንደርታ ወልዋሎ ዓዲግራት ዩኒቨርሲቲን ስሑል ሽረን ድሕሪ ወርሒ ኣብ ዱባይ ክካየድ ኣብ ዝተሓሰበ ነጋሽ ካፕ ከም ዝሳተፋ ናይቲ ውድድር ኣተሓባባሪ ንቢቢሲ ተዛሪቡ ነቲ ሓሳብ ዘበገሰን የተሓባብር ዘሎን ድማ ኢትዮ ነጋሽ ዝበሃል ትካል ወኪል ጉዕዞን ዑደትን እዩ ወናንን ዳይሬክተርን ናይቲ ትካል ኣይተ መሓመድ ኢብራሂም ሰለስቲአን ጋንታታት ምስ ጋንታታት ዱባይ ዝጻወታሉ ዕድል ንምፍጣር ሓሙሽተ ኣዋርሕ ዝወሰደ ቅድመ ምድላው ከም ዝተገበረ ተዛሪቡ ብደረጃ ክልልን ሃገርን ከምዚ ዓይነት ዓብዪ ተሞክሮ ዝርከበሉ ዓለማዊ ስፖርታዊ መድረኽ ምድላው ዝተለመደ ከም ዘይኮነ ዝገልጽ ኣይተ መሓመድ እቲ ኣጋጣሚ ንጋንታታት ትግራይ ጽቡቕ ዕድል ዝፈጥር ከም ዝኸውን ኣረዲኡ ጋንታታት ዱባይ ካብ ኣውሮጳ ከይተረፈ ተጻወትቲ የምጽኣ እየን ዝሓሸ ሊግ ድማ ኣለዎም ስለዚ ተሞክሮ ክርከበሉ ዝኽእል ኣጋጣሚዩ ኢሉ ድልየትና ውፅኢት ዓቂብካ ናብ ዋንጫ ፕሪምየርሊግ ምግስጋስዩ ዓሌትነት ኣብ ክዕሶ እግሪ ንሰለስተ ጋንታታት ትግራይ ምስ ናይ ዱባይ ጋንታት ዘራኽብ ነጋሽ ካፕ ካብ 3 ጳጉሜን 2011 ክሳብ 8 መስከረም 2012 ኣ.ኢ ኣብ ዘሎ እዋን ንምክያድ ተሓሲቡ ምህላዉ ሓቢሩ እቲ ግዜ ዝተመረጸሉ ምኽንያት ከኣ እተን ናይ ዱባይ ጋንታታት ካብ 8 መስከረም ጀሚረን ናብ ናይታ ሃገር ሊግ ስለዝምለሳ ከም ዝኾነ ገሊጹ ንሱ ከም ዝበሎ ካብ ጉዕዞ ጀሚርካ ክሳብ ነቲ ኣብ ዱባይ ዝህሉ ናይ 10 መዓልቲ ጻንሒት ካብ 7-10 ሚልዮን ብር ቅርሺ ኢትዮጵያ ወጻኢ ይሓትት እቲ ወጻኢ ፍርቁ ብትካልና ዝተረፈ ድማ ካብ ዝተፈላለዩ መወልቲ ስፖንሰራት ብዝርከብ ክሽፈንዩ ኢሉ ምስ ጋንታታት መቐለ 70 እንደርታ ወልዋሎ ዓዲግራት ዩኒቨርሲቲን ስሑል ሽረን ዝርርብ ከም ዝተገበረውን ተዛሪቡ ኣካያዲ ስራሕ ጋንታ መቐለ 70 እንደርታ መምህር ሽፈራዉ ተክለሃይማኖት እቲ ዕድል ንጋንትኦም ከምኡውን ንስሑል ሽረን ወልዋሎ ዩኒቨርሲቲ ዓዲ ግራትን ብዙሕ ረብሓታት ሒዙ ክመጽእ ከም ዝኽእል ገሊጾም ጋንታታት ኣብ ዕረፍቲ ጸኒሐን ካብ ሃገር ወጻኢ ናይ ቅድመ ውድድር ግጥማት ከካይዳ ምኽኣለን ተጻወትተን ብሓድሽ መንፈስን ብቕዓትን ናብ ሜዳ ክምለሱ ዝገብር እዩ ኢሎም ካብዚ ብተወሳኺ ዝተፈላለዩ ሓገዛትን ተሞክሮን ንምርካብ መገዲ ዝኸፍት ከም ዝኸውን ብምሕባር ጋንትኦም ኣብ ቻምፒዮንስ ሊግ ኣፍሪቃ ምስ እተካይዶ ግጥም ዘይጋጮ ግዜ ክምረጽ ኣዘኻኺሮም ዱባይ ስለምንታይ? 